Bloomberg L.P.

Bloomberg L.P. on eraomanduses olev finants-, tarkvara-, andme- ja meediaettevõte, mille peakontor asub New Yorgis Manhattanil. Selle asutas 1981. aastal Michael Bloomberg koos Thomas Secunda, Duncan MacMillani, Charles Zegariga, investeerimispanga Merrill Lynch 30-protsendilise finantseeringuga. Bloomberg LP pakub finantstarkvara tööriistu ja ettevõtetele suunatud rakendusi, näiteks analüütika ja aktsiate kauplemisplatvormi, andmeteenuseid ja uudiseid finantsasutustele Bloombergi terminali kaudu. Bloomberg on peamine tulu teeniv toode. Bloomberg LP omab uudisteagantuuri (Bloomberg News), globaalset televisioonivõrku (Bloomberg Television), veebisaite, raadiojaamu (Bloomberg Radio), ainult tellitavaid uudisekirju ja kahte ajakirja: Bloomberg Businessweek ja Bloomberg Markets. Ettevõttel on kontorid 167 asukohas ja ligi 20 000 töötajat. Kui investeerimisettevõte Salomon Brothers 1981. aastal Phibro korporatsiooni poolt omandati, sai Michael Bloomberg kui üks Salomon Brohtersi endisi partnereid ja täisosanikke 10 miljoni dollari suuruse lahkumishüvitise. Bloomberg, kes oli Salomoni jaoks projekteerinud ettevõttesisese arvutipõhise finantssüsteemi, kasutas oma lahkumishüvitist ettevõtte Innovative Market Systems (IMS) käivitamiseks. Bloomberg töötas välja ja ehitas oma arvutisüsteemi, et pakkuda Wall Streeti ettevõtetele reaalajas turuandmeid, finantsarvestusi ja muud finantsanalüütikat. 1983. aastal investeeris Merrill Lynch 30 miljonit dollarit IMSi, et aidata rahastada Bloombergi terminali arvutisüsteemi arendamist. Aastaks 1984 müüs IMS masinaid kõigile Merrill Lynchi klientidele. 1986. aastal nimetati ettevõte ümber Bloomberg LP-ks ja 5000 terminali oli paigaldatud klientide kontoritesse. Mõne aasta jooksul toodi turule abiteenused, sealhulgas Bloomberg Tradebook (kauplemisplatvorm), Bloombergi sõnumsideteenus ja Bloombergi uudisteagentuur. Bloomberg asutas oma uudisteenuste divisjoni 1990. aastal. Bloomberg.com asutati esmakordselt 29. septembril 1993 kui finantsportaal, mis sisaldab teavet turgude, valuuta konverteerimise, uudiste ja majandussündmuste kohta ning võimaldades Bloombergi terminali tellimusi esitada. 1996. aasta lõpus ostis Bloomberg tagasi ühe kolmandiku Merrill Lynchi 30-protsendilisest osalusest ettevõttes 200 miljoni dollari eest, hinnates ettevõtte väärtuseks 9 miljardit dollarit. Finantskriisi ajal kahjumiga silmitsi seistes nõustus Merrill Lynch 2008. aastal oma ülejäänud 20-protsendilise osaluse ettevõttes müüma Bloomberg Inc.-le, mille enamusosalus kuulub Michael Bloombergile Müügihinnaks oli 4,43 miljardit dollarit, hinnates Bloomberg LP-d väärtuseks umbes 22,5 miljardit dollarit. Bloomberg LP on asutamisest saadik jäänud osaühinguks, millest enamus kuulub Michael Bloombergile. 2001. aastal New Yorgi linnapea kohale kandideerimiseks loobus Bloomberg tegevjuhi ametist ja nimetas enda asemele Lex Fenwicki. 2012. aastal sai Peter Grauer ettevõtte nõukogu esimeheks (on ametis siiani). 2008. aastal sai Fenwick uue riskikapitalidivisioni Bloomberg Ventures tegevjuhiks ning presidendiks ja tegevjuhiks nimetati Bloombergi linnavalitsuses olnud abilinnapea Daniel Doctoroff, kes töötas kuni 2014. aasta septembrini. Siis teatati, et Michael Bloomberg võtab omanimelise ettevõtte ohjad üle Doctoroffilt, kes oli olnud Bloombergi tegevjuht viimased kuus aastat. "Facebook's Zuckerberg Joins Gates, Buffett in Pledge". Bloomberg. 9. detsember 2010. Vaadatud 3.01.2012. "Bloomberg LP History". FundingUniverse. Vaadatud 17.07.2010. "What is a Bloomberg Terminal or Bloomberg Machine?". About.com. Originaali arhiivikoopia seisuga 8.12.2011. Vaadatud 17.07.2010. "The Bloomberg Juggernaut". American Journalism Review. 1. märts 2011. Originaali arhiivikoopia seisuga 12.10.2012. Vaadatud 26.10.2011. Kelley, Dakin Campbell, Trista. "A leaked memo shows Bloomberg reached $10 billion in annual revenue last year, and some insiders will receive a special bonus". Business Insider. Vaadatud 29.05.2019. "About Bloomberg". Bloomberg LP. Vaadatud 29.05.2019. Whitford, David (12. mai 1997). "Fire in His Belly, Ambition in His Eyes, Michael Bloomberg Could Have Sat on the Millions He Made at Salomon. Instead He Built a Media Empire That Gives Wall Streeters Crucial Information in a Flash". CNN Money. Vaadatud 11.04.2013. Make It New. iUniverse. Vaadatud 11.04.2013. "Bloomberg L.P. – Swot Analysis". Datamonitor Company Profiles. Originaali arhiivikoopia seisuga 1.08.2013. Vaadatud 6.08.2007. "Decision: Bloomberg L.P. v. David Cohen". National Arbitration Forum. Originaali arhiivikoopia seisuga 1.08.2013. Vaadatud 11.04.2013. "Quarterly Reports on Form 10-Q". Securities and Exchange Commission. 5. august 2008. Lee, Edmund (26. jaanuar 2016). "Mike Bloomberg Is Worth $49 Billion, Much More Than Most People Thought". recode.net. de la Merced, Michael J.; Story, Louise (17. juuli 2008). "Bloomberg Expected to Buy Merrill's Stake in His Firm". The New York Times. Vaadatud 26.10.2011. "Merrill posts $4.9 billion loss, sells Bloomberg stake". Reuters. 18. juuli 2008. Vaadatud 26.10.2011. "Leadership – Lex Fenwick". Dow Jones. Originaali arhiivikoopia seisuga 2.12.2013. Vaadatud 11.04.2013. "Chairman – Chairman of Bloomberg L.P." Bloomberg L.P. Vaadatud 11.04.2013. Stelter, Brian (12. juuli 2011). "Doctoroff Named Chief Executive of Bloomberg L.P." The New York Times. Vaadatud 20.12.2011. Sorkin, Andrew Ross (3. september 2014). "Michael Bloomberg to Return to Lead Bloomberg L.P." The New York Times (Ameerika inglise). ISSN 0362-4331. Vaadatud 7.11.2019. "Bloomberg to take helm at data group". Financial Times. Vaadatud 4.09.2014.